CELEX: 32021D0869
Language: hr
Date: 2021-05-27 00:00:00
Title: Provedbena odluka Komisije (EU) 2021/869 оd 27. svibnja 2021. o izmjeni Provedbene odluke (EU) 2018/638 u pogledu datuma prestanka njezine primjene radi produljenja mjera za sprečavanje unošenja u Uniju štetnog organizma Spodoptera frugiperda (Smith) i njegova širenja unutar Unije (priopćeno pod brojem dokumenta C(2021) 3576)

31.5.2021   
               
               
                  HR
               
               
                  Službeni list Europske unije
               
               
                  L 191/4
               
            
         PROVEDBENA ODLUKA KOMISIJE (EU) 2021/869
         оd 27. svibnja 2021.
         o izmjeni Provedbene odluke (EU) 2018/638 u pogledu datuma prestanka njezine primjene radi produljenja mjera za sprečavanje unošenja u Uniju štetnog organizma Spodoptera frugiperda (Smith) i njegova širenja unutar Unije
         
            
               (priopćeno pod brojem dokumenta C(2021) 3576)
            
         
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredbi (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (1), a posebno njezin članak 28. stavak 1. točke (g) i (h) te članak 41. stavak 2.,
         budući da:
         
                     (1)
                  
                  
                     Provedbenom odlukom Komisije (EU) 2018/638 (2) utvrđuju se hitne mjere za sprečavanje unošenja u Uniju štetnog organizma Spodoptera frugiperda (Smith) i njegova širenja unutar Unije („navedeni štetni organizam”).
                  
               
                     (2)
                  
                  
                     Navedeni štetni organizam uvršten je na popis u dijelu A Priloga II. Provedbenoj uredbi Komisije (EU) 2019/2072 (3) kao štetni organizam za koji nije poznato da se pojavljuje na području Unije. Također je uvršten na popis prioritetnih štetnih organizama u Prilogu Delegiranoj uredbi Komisije (EU) 2019/1702 (4).
                  
               
                     (3)
                  
                  
                     Od donošenja Provedbene odluke (EU) 2018/638 navedeni štetni organizam nastavio se brzo širiti diljem svijeta i prema području Unije te je stoga još izraženija potreba za oprezom i posebnim mjerama za preglede državnih područja koje su predviđene tom odlukom.
                  
               
                     (4)
                  
                  
                     Nadalje, broj zaustavljanja pošiljki u kojima je pronađen navedeni štetni organizam na uvezenoj robi i dalje je visok, a mijenjaju se biljne vrste na kojima je pronađen. Stoga je fitosanitarne rizike navedenog štetnog organizma potrebno dodatno procijeniti.
                  
               
                     (5)
                  
                  
                     Zbog navedenih razloga važno je produljiti mjere utvrđene Provedbenom odlukom (EU) 2018/638 kako bi se osigurala kontinuirana zaštita područja Unije od unošenja i širenja navedenog štetnog organizma.
                  
               
                     (6)
                  
                  
                     Stoga bi datum prestanka primjene Provedbene odluke (EU) 2018/638 trebalo odgoditi do 30. lipnja 2023. kako bi se omogućilo njezino preispitivanje prije tog datuma.
                  
               
                     (7)
                  
                  
                     Provedbenu odluku (EU) 2018/638 trebalo bi stoga na odgovarajući način izmijeniti.
                  
               
                     (8)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Članak 8. Provedbene odluke (EU) 2018/638 zamjenjuje se sljedećim:
            
               
                  „Članak 8.
                  Ova Odluka primjenjuje se do 30. lipnja 2023.”.
               
            
         
         
            Članak 2.
            Ova Odluka primjenjuje se od 1. srpnja 2021.
         
         
            Članak 3.
            Ova je Odluka upućena državama članicama.
         
         
            Sastavljeno u Bruxellesu 27. svibnja 2021.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 317, 23.11.2016., str. 4.
         
         
            (2)  Provedbena odluka Komisije (EU) 2018/638 оd 23. travnja 2018. o utvrđivanju hitnih mjera za sprečavanje unošenja u Uniju štetnog organizma Spodoptera frugiperda (Smith) i njegova širenja unutar Unije (SL L 105, 25.4.2018., str. 31.).
         
            (3)  Provedbena uredba Komisije (EU) 2019/2072 od 28. studenoga 2019. o utvrđivanju jedinstvenih uvjeta za provedbu Uredbe (EU) 2016/2031 Europskog parlamenta i Vijeća u pogledu zaštitnih mjera protiv organizama štetnih za bilje te o stavljanju izvan snage Uredbe Komisije (EZ) br. 690/2008 i izmjeni Provedbene uredbe Komisije (EU) 2018/2019 (SL L 319, 10.12.2019., str. 1.).
         
            (4)  Delegirana uredba Komisije (EU) 2019/1702 od 1. kolovoza 2019. o dopuni Uredbe (EU) 2016/2031 Europskog parlamenta i Vijeća izradom popisa prioritetnih štetnih organizama (SL L 260, 11.10.2019., str. 8.).